Source: https://www.riigiteataja.ee/akt/13156623
Timestamp: 2019-10-14 21:04:48+00:00
Document Index: 5541233

Matched Legal Cases: ['§ 1', '§ 2', '§ 3', '§ 4', '§ 5', '§ 65', '§ 1', '§ 2', '§ 3', '§ 4', '§ 5', '§ 17']

Hasartmängukorraldaja raamatupidamise aastaaruande lisa „Panused ja väljamakstud võidud” vormi ja selle täitmise juhendi kehtestamine – Riigi Teataja
Hasartmängukorraldaja raamatupidamise aastaaruande lisa „Panused ja väljamakstud võidud” vormi ja selle täitmise juhendi kehtestamine
Hasartmängukorraldaja raamatupidamise aastaaruande lisa „Panused ja väljamakstud võidud” vormi ja selle täitmise juhendi kehtestamine - sisukord
§ 1 Aruandevorm
§ 2 Aruandevormi täitmine
§ 3 Tulude hulgas kajastatud panuste summa
§ 4 Kulude hulgas kajastatud väljamaksete summa
§ 5 Mängulaual korraldatava õnnemängu erisus
RTL 2009, 24, 302
Vastu võetud 06.03.2009 nr 17
Määrus kehtestatakse «Hasartmänguseaduse» § 65 lõike 6 alusel.
§ 1. Aruandevorm
Kehtestada hasartmängukorraldaja raamatupidamise aastaaruande lisa «Panused ja väljamakstud võidud» vorm (lisa, edaspidi aruandevorm).
§ 2. Aruandevormi täitmine
(1) Hasartmängukorraldaja märgib aruandevormil:
1) lahtris «panuste summa» tulude hulgas kajastatud panuste summa;
2) lahtris «väljamaksete summa» kulude hulgas kajastatud väljamaksete summa;
3) lahtris «panuste summa ja väljamaksete summa vahe» tulude hulgas kajastatud panuste summa ja kulude hulgas kajastatud väljamaksete summa vahe.
(2) Käesoleva paragrahvi lõikes 1 nimetatud summad märgitakse aruandevormil eraldi iga hasartmängu liigi ja alaliigi osas vastavalt aruandevormil toodud tabelitele.
(3) Käesoleva paragrahvi lõikes 1 nimetatud summad märgitakse aruandevormil iga õnnemängu alaliigi, õnnemänguturniiri, samuti toto ja osavusmängu korraldamisel mängukohas eraldi iga linna või valla osas, kus mängukoht asub.
(4) Käesoleva paragrahvi lõikes 1 nimetatud summad märgitakse aruandevormil kaughasartmänguna korraldatavate hasartmängude korral eraldi iga hasartmänguliigi ja alaliigi kohta vastavalt aruandevormil toodud tabelitele.
§ 3. Tulude hulgas kajastatud panuste summa
Tulude hulgas kajastatud panuste summana märgitakse aruandevormil tekkepõhiselt hasartmängukorraldaja tulude hulgas kajastatud müügitulud hasartmängu korraldamisest.
§ 4. Kulude hulgas kajastatud väljamaksete summa
Hasartmängukorraldaja otsustab, kas lahtrisse «väljamaksete summa» märgitakse tekkepõhiselt kulude hulgas kajastatud:
1) võitude summa või
2) võidufond.
§ 5. Mängulaual korraldatava õnnemängu erisus
(1) Mängulaual korraldatava õnnemängu puhul, mille tulemuste väljaselgitamiseks kasutatakse mängu läbiviija abi, on käesoleva määruse §-s 3 sätestatud hasartmängukorraldaja tulude hulgas kajastatud müügituluks hasartmängu korraldamisest hasartmängukorraldaja poolt mängulaual kasutatava raha või elektroonilist lugemist mittevõimaldavate raha asendavate vahendite (näiteks žetoonid, tšekid) lõpp- ja algsaldode vahede positiivne summa.
(2) Mängulaual korraldatava õnnemängu puhul, mille tulemuste väljaselgitamiseks kasutatakse mängu läbiviija abi, on käesoleva määruse §-s 4 sätestatud hasartmängukorraldaja kulude hulgas kajastatud võitude summaks või võidufondiks hasartmängukorraldaja poolt mängulaual kasutatava raha või elektroonilist lugemist mittevõimaldavate raha asendavate vahendite (näiteks žetoonid, tšekid) alg- ja lõppsaldode vahede positiivne summa.
Käesolevat määrust rakendatakse aruandeperioodide kohta, mis algavad 2010. aasta 1. jaanuaril või hiljem.
Lisatud määruse lisa.
Alus: "Riigi Teataja seaduse" § 17 lõige 31 punkt 2.